Donald Trump , Bandaríkjaforseti , hæddist að loftlagsbaráttukonunni Gretu Thunberg að nýju og nú í tilefni þess að hún var valin manneskja ársins af tímaritinu TIME , fram yfir hann . Trump hæddist að henni á Twitter , sínum uppáhalds samfélagsmiðli og er ekki annað að sjá en að hann sé tapsár . „ Svo fáránlegt . Greta verður að vinna í reiðistjórnunarvandamálum sínum , og svo fara á gamaldags mynd með vini ! Slakaðu á Greta , slakaðu á ! “ skrifaði forseti Bandaríkjanna um sextán ára gömlu stelpuna . Þetta er ekki í fyrsta skiptið sem hann hæðist að henni en hann skrifaði til að mynda í hæðnistón að hún virtist vera mjög hamingjusöm stúlka og augljóslega mjög skemmtileg . Greta , sem nýverið hélt ræðu sem vakti heimsathygli á loftlagsráðstefnu Sameinuðu þjóðanna , brást eins við nú og hún gerði síðast . Hún breytti upplýsingum um sjálfa sig á Twitter og skrifaði þar , að hún væri unglingur , sem væri nú að vinna í reiðistjórnunarvandamálum sínum . Nú væri hún að horfa á mynd með vini sínum , að slaka á .